cyanic-selkie/wikianc huggingface dataset:
Bamiyanin laakson kulttuuriympäristö ja arkeologiset jäännökset
55 ja 37 metriä korkeiden patsaiden räjäytyksestä säilyneet osat on vuosina 2003–2011 koottu talteen. On ehdotettu, että patsaat koottaisiin uudelleen. Suuremmasta patsaasta on materiaalia saatu talteen 30 prosenttia, pienemmästä hiukan enemmän. Palasten joukossa oli räjähtämättömiä pommeja, joissa oli TNT-räjähdettä ja napalmia. Hankkeen rahoituksesta vastasivat YK, Saksan valtio ja yksityiset säätiöt ja se on työllistänyt köyhällä seudulla enimmillään 60 henkeä.
Syistä, joiden vuoksi talibanit tuhosivat patsaat, on esitetty useita versioita. Patsaat oli alun perin päätetty säilyttää, ja YK:lta oli pyydetty rahoitusta niiden kunnostukseen. Julkisesti esitetty hävityssyy oli, että islam kieltää jumalankuvat. Taliban kiristi länsimaita, jotka olivat alkaneet painostaa sitä. Yhdysvallat sulki Talibanin edustuston New Yorkissa helmikuussa 2001, jolloin patsaat päätettiin tuhota. On myös esitetty, että Osama bin Laden sai mullah Omarin perumaan säilytyspäätöksen. Syyksi on esitetty myös, että seudun vaikutusvaltaiset talibanit suuttuivat, kun ruotsalainen arkeologi antoi rahaa patsaiden kunnostukseen eikä köyhille asukkaille. Julkisuuteen esitetyn perustelun vuoksi Taliban päätti hävittää kaikki Afganistanin patsaat.
Great Rhythm & Blues Vol. 4 (Joe Turner)
Great Rhythm & Blues Vol. 4 on yhdysvaltalaisen R&B-laulaja Joe Turnerin studioalbumi vuodelta 1974. Häntä säestää Johnny Otisin johtama yhtye.
Levy-yhtiö on Yhdysvalloissa Blues Spectrum Records ja Englannissa levyjä on julkaissut lisenssillä Bulldog Records. Markkinoinnista on tällöin huolehtinut President Records ja levykannen on valmistanut Garrod & Lofthouse Ltd.
Samassa sarjassa on julkaistu albumit myös artisteilta Louis Jordan, Charles Brown, Johnny Otis, Pee Wee Crayton ja Joe Liggins.
Levyn esittelytekstin on tehnyt Clive Richardson, joka on ollut mukana Shout-lehden ja Black Wax -levykaupan toiminnassa.
Kappaleet
"Roll 'Em Hawk" on alkuperäiseltä nimeltään "Roll 'Em Pete" ja se on tässä nimetty uudestaan Johnny "Hawk" Otisin kunniaksi.
Musiikkikustantajat ovat: 1, Carlin Music Corp. 2, Robbins Music Corp. Ltd. 3, 4, 5 Leeds Music Ltd. 6. Criterion / Lorna Music Co. Ltd.
Musiikkikustantajat ovat: 1, Campbell Connelly & Co. Ltd. 2, J.R. Lafleur & Son Ltd. 3, Carlin Music Corp. 4, Leeds Music Ltd. 5, Criterion / Lorna Music Co. Ltd.
Ҍ
Ҍ (iso kirjain: Ҍ, pieni kirjain: ҍ) on kyrillinen kirjain, jota käytetään kiltinänsaamessa. Se vastaa pehmeää merkkiä.
Sinikurkkumaluri
Sinikurkkumaluri (Malurus cyaneus) on australialainen malurien heimoon kuuluva varpuslintu.
Koko ja ulkonäkö
Linnun pituus on 13–14 cm ja paino noin 10 g. Juhlapukuinen koiras on huomiota herättävän värikäs: päässä ja yläselässä on turkoosia, rinnassa ja pyrstössä kirkkaan tummansinistä ja mustaa, vatsa on valkoinen ja siivet ruskeat. Naaras on päältä ruskea ja alapuolelta likaisen valkoinen. Nokka on hiukan alaspäin käyrä ja pitkä pyrstö sojottaa usein pystyssä. Koiraan nokka on musta kaikissa puvuissa, naaraan ruskea. Liikkuvat usein pienissä parvissa.
Esiintyminen
Australian kaakkoisosat ja Tasmania. Laji on monin paikoin hyvin runsas ja kanta on elinvoimainen.
Elinympäristö
Vaatimaton elinympäristönsä suhteen, sillä lajille kelpaavat kaikenlaiset matalakasvuiset pensaikot ja tiheiköt niin autiomaassa kuin puutarhoissa.
Lisääntyminen
Soidinaikana koiras voi keräillä keltaisia lehtiä ja esitellä niitä naaraalle. Laji on moniavioinen. Niin koiraalla kuin naaraalla voi olla useita parittelukumppaneita. Kupolimainen, ruohoista kudottu pesä on matalalla heinikossa tai pensaassa. Kulkuaukko on pesän yläosan sivulla. Munia on 3 tai 4. Pesyeitä on kauden aikana 3 tai 4. Aikaisten pesyeiden varttuneet poikaset auttavat emoja seuraavien pesyeiden hoidossa.
Ravinto
Pienet selkärangattomat.
Kamikaze (Twistan albumi)
Kamikaze on rap-artisti Twistan neljäs studioalbumi. Albumi julkaistiin tammikuussa 2004. Ilmestyttyään albumi sijoittui Billboard 200 -listan ykköspaikalle.
Taustatietoa
Albumi nosti Twistan suuren yleisön tietoisuuteen. Albumin ensimmäinen single "Slow Jamz" (feat. Kanye West & Jamie Foxx) sijoittui Billboard Hot 100 -listan ykköspaikalle. Maaliskuussa 2004 single myi platinaa. Itse albumikin myi myöhemmin platinaa. "Slow Jamz" löytyy myös Kanye Westin The College Dropout -albumilta.
Mikel
Mikel, oikealta nimeltään Michael Hennet Sotomayor (joskus myös Miguel) (s. 20. tammikuuta 1983, Puerto de la Cruz, Teneriffa, Espanja) on espanjalainen laulaja, joka on yksi poikabändi D'NASH:n nykyisin kolmesta jäsenestä.
Ennen D'NASH-uraansa Mikel on esiintynyt muun muassa Tommy Hilfigerin mainoskampanjassa ja 12 musikaalissa.
Oleg Zagorodnev
Oleg Jevgenjevitš Zagorodnev (, s. 7. maaliskuuta 1959 Kaliningrad, Venäjän SFNT) on Neuvostoliittoa edustanut, kilpauransa päättänyt maahockeypelaaja.
Zagorodnev kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia. Zagorodnev saavutti myös EM-hopeaa vuonna 1983.
Ahopirkko
Ahopirkko (Psyllobora vigintiduopunctata), jota kutsutaan myös nimellä 22-pistepirkko, on leppäkerttujen heimoon kuuluva hyönteislaji. Ahopirkko on 3–4 mm kokoinen kovakuoriainen, jonka kirkkaankeltaisissa peitinsiivissä on 22 pistettä. Ahopistepirkot liikkuvat pensaiden ja ruohovartisten kasvien lehdille. Sekä aikuiset että toukat ovat hyödyllisiä, sillä ne syövät kasveista härmän sienirihmastoja lehtien pinnoilta.
vasen|pienoiskuva|Ahopirkon toukka.
Fineus (Agenorin poika)
Tämä jatkui aina siihen saakka, kunnes kultaista taljaa etsimässä olleet Iason ja argonautit saapuivat kaupunkiin ja heidän tuli kuningasta sääli. Iason järjesti aterian ja tappoi harpyijat näiden palatessa. Kiitollisuuden osoituksenaan Fineus paljasti Iasonille Kolkhiksen sijainnin ja neuvoi, kuinka he pääsisivät Symplegadien, liikkuvien kallioiden, ohitse. Tämän jälkeen he erosivat.
Haarin mitta
Haarin mitta on matemaattisessa analyysissa mitta, jonka avulla voidaan määritellä intuitiivisesti eräänlainen pinta-alan/tilavuuden kaltainen käsite lokaalikompakteihin topologisiin ryhmiin. Haarin mitan esitteli unkarilainen matemaatikko Alfréd Haar.
Sardinian ralli
pienoiskuva|[[Hyundai Motorsport|Hyundain Thierry Neuville vuoden 2017 rallissa.]] pienoiskuva|[[Sébastien Ogier hyppää Sardiniassa vuonna 2015.]] Sardinian ralli (virallisesti Rally Italia Sardegna ) on Italiaan kuuluvan Sardinian saaren sorateillä vuosittain ajettava rallikilpailu. Ensimmäisen kerran se järjestettiin vuonna 2004, jolloin se korvasi asfaltilla ajetun Sanremon rallin Italian MM-osakilpailuna rallin MM-sarjassa. MM-sarjaan ralli onkin kuulunut perustamisestaan lähtien joka vuosi lukuun ottamatta vuotta 2010, jolloin se oli osa kansainvälistä IRC-rallisarjaa.
Nolan Pratt
Nolan Pratt (s. 14. elokuuta 1975 Fort McMurray, Alberta, Kanada) on kanadalainen jääkiekkoilija ja jääkiekkovalmentaja. Pelipaikaltaan hän oli puolustaja.
Sardinian ralli
Ralli ajetaan saaren pohjoisosissa osin nopeilla, mutta osittain hyvinkin kapeilla, mutkaisilla ja karkeapintaisilla vuoristoteillä. Rallin keskuspaikka on vuosien saatossa vaihdellut Sardinian luoteisnurkassa sijaitsevan Algheron ja koillisnurkan Olbian kaupunkien välillä. Ralli on useimpina vuosina järjestetty kesäkuun alussa, jolloin lämpötila saattaa Sardiniassa kohota hyvinkin kuumaksi, mikä yhdessä muutenkin rajujen olosuhteiden kanssa tekee rallista yhden MM-kauden rankimmista kilpailuista.
Nolan Pratt
NHL:n työsulkukaudella Pratt pelasi Saksan 2. Bundesliigassa Duisburg EV:n joukkueessa.
Sardinian ralli
Rallin menestyneimmät kuljettajat ovat ranskalaiset Sébastien Loeb ja Sébastien Ogier, jotka ovat molemmat voittaneet rallin neljästi. Suomalaiskuljettajista yhteen voittoon ovat yltäneet Marcus Grönholm, Jari-Matti Latvala, Juho Hänninen ja Mikko Hirvonen.
Historiaa
Sardinian ralli sai alkunsa, kun rallin MM-sarjaan haluttiin saada lisää sorakilpailuja. Italian osakilpailuna oli MM-sarjan alkuvuosista asti toiminut maan luoteisosissa järjestetty asfalttikilpailu Sanremon ralli. Syitä, miksi juuri Sanremon asfalttikilpailu menetti MM-arvonsa vuoden 2003 jälkeen, olivat muun muassa Ranskan Alpeilla kilpailtavan Monte Carlon rallin läheisyys sekä lisääntyneet ongelmat yleisöruuhkien kanssa.
Sariini
pienoiskuva|Taistelukärki jonka sisällä on pienempiä sariinia sisältäviä säiliöitä Sariini (tunnus GB) eli O-isopropyylimetyylifosfonofluoridaatti (C4H10FO2P) on organofosfaatteihin kuuluva, äärimmäisen myrkyllinen yhdiste, jota käytetään kemiallisena aseena. YK on luokitellut sen joukkotuhoaseeksi. Aineen valmistus ja hallussapito on ollut laitonta vuodesta 1993. Huoneenlämpötilassa sariini on väritön ja hajuton neste.
Critters – keskiyön nakertajat
Critters – keskiyön nakertajat on vuonna 1986 ensi-iltansa saanut science fictioniä, kauhua ja komediaa sekoitteleva elokuva. Elokuvan ohjasi Stephen Herek. Se sai kolme huonompana pidettyä jatko-osaa, Critters 2 (Critters 2: The Main Course, 1988), Nakertajien paluu (Critters 3, 1991) ja Kuka kättäsi nakertaa... (Critters 4, 1991).
Nolan Pratt
Elokuussa 2011 Pratt nimettiin Columbus Blue Jacketsin farmijoukkueen Springfield Falconsin apuvalmentajaksi.
Critters – keskiyön nakertajat
Juoni
Elokuva kertoo maalla asuvasta nelihenkisestä Brownin perheestä. He eivät tiedä että "nakertajat" ovat karanneet salaisesta vankilasta kaukaisella galaksilla ja nyt ne ovat suunnistamassa maata kohti. Nakertajat ovat pieniä karvaisia otuksia, joilla on kyltymätön ruokahalu. Nakertajien perään lähetetään kaksi metsästäjää, jotka ottavat ihmisten muodon, mutta se on jo myöhäistä, sillä nakertajat ovat jo ottaneet Brownin perheen kohteekseen.
Arvioita
Video-oppaassa vuodelta 1994 Critters saa kolme tähteä viidestä, mikä vastaa sanallista arviota ”hyvä”.
Venera 1VA
Tjaželyi Sputnik, (ven.: Тяжелый Спутник, joka tarkoittaa Raskas Satelliitti), tunnetaan myös nimellä Venera 1VA No.1, tai lännessä nimellä Sputnik 7, oli neuvostoliittolainen avaruusalus, jonka tarkoituksena oli olla ensimmäinen Venusta tutkinut avaruusalus. Se ei onnistunut irtautumaan Maan kiertoradalta. Neuvostoliitto ei halunnut tunnustaa epäonnistumista, joten maan hallitus sanoi että kyseessä oli kokeilu.
Sariini
Biologiset vaikutukset
thumbnail|left|150px|Sariini (punainen), asetyylikoliiniesteraasi (keltainen), asetyylikoliini (sininen). Sariini vaikuttaa muiden hermokaasujen tapaan organismin hermojärjestelmään.
Venera 1VA
Tjaželyi Sputnik laukaistiin Baikonurin avaruuskeskuksesta 4. helmikuuta vuonna 1961 klo. 01:18:03 UTC. Se paloi ilmakehässä Siperian yläpuolella 26. helmikuuta 1961.
Sariini
Biologiset vaikutukset
Kun normaalisti toimiva liikehermo saa ärsykkeen, se vapauttaa asetyylikoliinia, mikä välittää ärsykkeen lihakseen tai elimeen. Kun viesti on lähetetty, asetyylikoliiniesteraasi-niminen entsyymi hajottaa asetyylikoliinin, jolloin lihas tai elin palautuu lepotilaan.
Sariini haittaa hermojärjestelmän toimintaa erittäin voimakkaasti estämällä koliiniesteraasin toiminnan. Se muodostaa entsyymin kanssa kovalenttisen sidoksen juuri siinä kohdassa, jossa asetyylikoliinin hydrolyysi tapahtuu. Asetyylikoliinin pitoisuus kasvaa ja kaikki hermoimpulssit pääsevät jatkuvasti välittymään.
Ensimmäiset oireet sariinialtistuksen jälkeen ovat vuotava nenä, puristava tunne rinnassa sekä pupillien supistuminen. Uhrilla on pian tämän jälkeen hengitysvaikeuksia, pahoinvointia ja hän voi kuolata. Tätä seuraa pidätyskyvyn menettäminen sekä oksentaminen, minkä jälkeen uhri nykii ja kouristelee. Lopulta uhri vaipuu koomaan ja tukehtuu.
Valmistus ja rakenne
thumb|Sariinitehtaan vuotojen testaamista [[kani|kaneilla]] Sariini on kiraalinen, ja kuten yleensä, raseeminen molekyyli, jossa on neljä substituenttia kiinni tetrahedraalisessa fosforikeskustassa. Valmistuksessa käytetään metyylifosfonyylidifluoridia ja isopropanolia.
Sardinian ralli
Historiaa
Peruste Monte Carlon läheisyydestä oli tosin hieman kyseenalainen, sillä Sardiniankin kilpailu oli maantieteellisesti hyvin lähellä toista MM-osakilpailua. Korsikan ralli järjestettiin nimittäin naapurisaarella, jonka Sardiniasta erottaa vain reilut 10 km leveä Bonifacionsalmi. Yleisöruuhkat sen sijaan olivat suositun Sanremon kapeilla vuoristoteillä jokavuotinen ongelma, jotka entisestään pahenivat, kun Sanremon rallireittiä tiivistettiin MM-sarjan sääntöjen myötä entistä pienemmälle alueelle keskuskaupungin ympäristöön.
Vuonna 2004 Italian MM-ralli ajettiin ensimmäisen kerran Sardiniassa, jossa kilpailun keskuspaikkana toimi Olbian kaupunki. Uusi kilpailu perustui saarella aiemmin järjestettyyn Smaragdirannikon ralliin (Rally Costa Smeralda), joka oli useana vuonna kuulunut rallin EM-sarjaan. Lokakuussa järjestetyn ensimmäisen Sardinian rallin voittajaksi ajoi Subaru Imprezalla hallitseva maailmanmestari Norjan Petter Solberg, joka jätti lähimmän haastajansa Sébastien Loebin yli kahden minuutin päähän. Seuraavana vuonna ralli järjestettiin jo huhti–toukokuun vaihteessa ja itse kilpailussa osat vaihtuivat, kun Loeb voitti Solbergin noin minuutilla. Vuonna 2006 Loeb kävi voittotaistelua Suomen Marcus Grönholmin kanssa, mutta Grönholmin keskeytettyä öljyvuotoon Loeb ajoi ylivoimaiseen voittoon.
Grönholmin vuoro voittaa tuli vuonna 2007. Hän oli kahden kilpailupäivän jälkeen 36,5 sekuntia Loebia jäljessä, mutta Loebin ulosajo avasi Fordilla ajaneelle Grönholmille ja tämän tallitoveri Mikko Hirvoselle tien kaksoisvoittoon. Vuoden 2008 kilpailu oli puolestaan kilpailun siihen astisen historian selvästi tiukin, sillä Loeb otti kolmannen Sardinian-voittonsa vain reilun kymmenen sekunnin erolla Hirvoseen, ja kolmanneksi jäänyt Jari-Matti Latvalakin hävisi voittajalle vain viitisentoista sekuntia.
250px|thumb|[[Chris Atkinson vuoden 2008 Sardinian rallissa.]] Vuoden 2007 tapaan myös vuoden 2009 kilpailu päättyi Fordilla ajaneiden suomalaisten kaksoisvoittoon: Latvala voitti ja Hirvonen oli toinen. Rallin tulokset jättivät kauden päätyttyä kuitenkin jossittelun varaa. Hirvonen nimittäin hävisi maailmanmestaruuden Loebille vain yhdellä pisteellä, ja mikäli Ford olisi tallimääräyksellä nostanut Hirvosen Sardinian-voittajaksi, hän olisi saanut kilpailusta kaksi pistettä enemmän, mikä olisi kauden lopussa riittänyt mestaruuteen.
Vuosi 2010 oli kilpailun perustamisen jälkeen ensimmäinen kerta, kun Sardinian ralli ei ollut osa rallin MM-sarjaa. Vuonna 2010 kilpailu kuului IRC-sarjaan, jonka voitti Suomen Juho Hänninen. Sardinia palasi MM-sarjaan vuoden tauon jälkeen, jolloin lopputulokset muistuttivat vuoden 2008 rallia: Loeb voitti Hirvosen reilulla kymmenellä sekunnilla. Loebille voitto oli Sardiniassa jo neljäs, mikä on edelleen voimassa oleva ennätys.
Mikko Hirvonen oli vuodesta 2006 alkaen ollut kaikissa MM-sarjaan kuuluneissa Sardinian ralleissa toinen, mutta viiden kakkossijan jälkeen hän vihdoin saavutti voiton vuonna 2012. Poikkeuksellisesti vasta lokakuussa ajettu kilpailu oli dramaattinen, ja Hirvonen oli vain jo seitsemän erikoiskokeen jälkeen ainoa kilpailussa mukana ollut tehdastallin kuljettaja. Kyseinen Hirvosen voitto jäi hänen ainoaksi Citroënilla ajamakseen.
Vuonna 2013 Sardiniassa siirryttiin Volkswagenin ja Sébastien Ogierin valtakauteen. Ogier voitti rallin kolmesti peräkkäin, ja jokaisena vuonna ero toiseksi tulleeseen oli reilusti yli minuutin, vuonna 2015 jopa yli kolme minuuttia. Vuonna 2014 rallin keskuspaikka siirrettiin Sardinian koillisosan Olbiasta luoteisnurkan Algheroon.
250px|thumb|[[Jean-Baptiste Franceschi Sardinian rallissa vuonna 2018.]] Viime vuosina rallia on hallinnut vahvasti Hyundai. Korealaisvalmistaja on ottanut vuodesta 2016 lähtien järjestetyissä seitsemässä kilpailussa yhteensä viisi voittoa. Ensimmäinen Hyundai-voittaja oli belgialainen Thierry Neuville juuri vuonna 2016. Vuonna 2017 voitto meni Fordin Ott Tänakille, mutta Hyundai ja Neuville palasivat voittajiksi äärimmäisen tiukassa kilpailussa vuonna 2018. Tuolloin belgialaiskuljettaja kävi viimeisillä erikoiskokeilla hurjaa taistelua Sébastien Ogierin kanssa, ja voitti lopulta vain 0,7 sekunnilla.
Vuosina 2019 ja 2020 voittoon ajoi Hyundailla Espanjan Dani Sordo. Ensimmäinen näistä voitoista tuli dramaattisesti, kun lähes puolella minuutilla kilpailua johtaneen Tänakin ohjaus jumittui viimeisellä erikoiskokeella, ja tämä putosi yli puolentoista minuutin päähän voittaja Sordosta. Vuoden 2020 rallia jouduttiin siirtämään koronaviruspandemian vuoksi kesäkuun alusta lokakuulle, ja tuolloin hyvältä lähtöpaikalta jo ensimmäisenä päivänä kärkeen ajanut Sordo pystyi pitämään johtonsa maaliin saakka, vaikka häntä takaa-ajaneet Neuville ja Ogier saivatkin kurottua eron lopulta vain 5,1 ja 6,1 sekuntiin.
Vuonna 2021 Toyota pystyi katkaisemaan Hyundain voittoputken, kun Sébastien Ogier otti ennen rallia epätodennäköiseltä näyttäneen voiton. Ogier joutui lähtemään ralliin ensimmäisenä autona, mutta pystyi kahtena viimeisenä kilpailupäivänä nousemaan selkeään voittoon. Voitto oli hänelle jo neljäs Sardiniassa, mikä nosti hänet maanmiehensä Sébastien Loebin rinnalle rallin voittotilaston kärkeen.
Vuonna 2022 palattiin jälleen Hyundain komentoon, kun Viron Ott Tänak oli toista kertaa urallaan Sardinian valtias.
Kaudella 2023 ajettavaan kilpailuun tuli lähes 50 kilometriä pitkä erikoiskoe kun kilpailu palasi Olbiaan. Vuonna 2023 järjestävät kielsivät perinteisen uinnin satama-altaassa kilpailun jälkeen. Perinteen aloitti Petter Solberg voitettuaan kilpailun vuonna 2004.
Voittajat
250px|thumb|[[Hyundai Motorsport|Hyundai-talli juhlii Thierry Neuvillen voittoa Sardiniassa vuonna 2016.]]
Kioski (uutispalvelu)
Yle Kioski on Yleisradion uuden journalismin palvelu, joka tekee verkkovideoita nuorelle kohderyhmälle. Palvelu toimii alustoilla, joita etenkin nuoret seuraavat. Kioski julkaisee sisältöjä lähes päivittäin Instagramissa, YouTubessa, Facebookissa, Twitterissä, Yle Areenassa ja televisiossa.
Kioski koostuu useasta eri toimituksesta. Yhteiskuntatoimitus julkaisee journalistisia sisältöjä Journal-kanavalla YouTubessa ja Instagram-tilillä. Lisäksi yhteiskuntatoimitus tekee lyhytdokumentteja ja All X Panel -keskustelusarjaa. Life-toimitus tekee humoristista sisältöä Instagramiin ja Youtubeen. Lisäksi Kioski tekee tiede-, peli- ja ruokasisältöjä.
Feedback (Spiritin albumi)
Feedback on yhdysvaltalaisen Spirit-yhtyeen viides, vuonna 1971 julkaistu studioalbumi.
Yhtyeessä on tapahtunut miehistönvaihdoksia, kun Jay Fergusonin ja Mark Andesin tilalle ovat tulleet Staehelyn veljekset Al ja J. Christian. Samalla yhtyeen tyyli eräillä kappaleilla on siirtynyt kohti tavanomaisempaa rockia. Uutta on albumin folk-henkinen kappale ”Mellow Morning”. Albumi jäi tämän kokoonpanon ainoaksi.
Levy-yhtiö on Epic Records ja alkuperäinen luettelotunnus on KE 31175. Epic on ollut osa yhtiötä CBS, Inc., 51 W. 52 Street, New York City.
Kiitoksissa on mainittu Dennis Elias Video Free America ja The Marin County Off.
Kappaleet
"Puesta del Scam" ja "Trancas Fog-out" ovat proge-henkisiä soitinkappaleita. Pianon hallitsema "Darkness" on albumin ykköspuolen rauhallisin kappale. "Mellow Morning" edustaa Spiritiä akustisimmillaan ja se on folk-henkinen. Samaa linjaa edustaa kappaleen "Right on Time" alkuosa.
Kokoonpano
Kappaleilla "Chelsea Girls", "Darkness" ja "Earth Shaker" on mukana naislaulajia.
Uudelleenjulkaisut
Albumi on julkaistu vuonna 2010 Sony Music Entertainmentin sarjassa Original Album Classics 5xCD (Epic 88697646982 CD5). Paketissa on Spiritin viisi ensimmäistä albumia.
Kioski (uutispalvelu)
Tekijöidensä mukaan Kioski tarttuu päivän aiheisiin ”ennakkoluulottomasti, pönöttämättä ja intohimolla”.
Historia
Kioski luotiin vuoden 2015 alussa tavoittamaan Ylelle vaikeaa nuorta kohderyhmää sekä kokeilemaan uusia tapoja paketoida uutis- ja ajankohtaissisältöä uusille alustoille.
Kioski toimi aikaisemmin televisiossa Yle TV2:lla. Kioskin ensimmäisellä tuotantokaudella televisiossa tehtiin viitenä päivänä viikossa suoria lähetyksiä. Toisella kaudella Kioskissa toistui arkipäivisin viisi eri ohjelmaa: Aleksi's wonderland, Kaarlen maailma, Mamu-Suomi-Mamu, Marjan vallassa ja Rakelin kuplassa.
Toiminta
Nykyisin Kioski toimii osana Ylen nuorten luovia sisältöjä Instagramissa, Tiktokissa ja YouTubessa sekä tietenkin Yle Areenassa. Televisio-ohjelmana julkaistuja yksittäistuotantoja esitetään yhä, esimerkkinä viihdeohjelma Gogin kantabaari.
Kioskilla on oma uutisia Instagramiin ja TikTokiin jakava tili, jonka tavoitteena on tehdä vaikeaselkoisista aiheista ymmärrettäviä ja saavutettavia nuorille yleisöille.
István Csurka
István Csurka (27. maaliskuuta 1934 Budapest, Unkari – 4. helmikuuta 2012 Budapest, Unkari) oli unkarilainen kirjailija, toimittaja ja poliitikko. Hän kirjoitti urallaan näytelmiä, romaaneja ja novelleja. Csurka siirtyi 1980-luvulla politiikkaan ja oli perustamassa Unkarin demokraattista foorumia (MDF) ja Oikeus ja elämä -puoluetta. Hän herätti kohua monilla äärioikeistolaisilla mielipiteillään.
Itämeren merellisen ympäristön suojelukomissio
thumb|right|200px|Kartassa sopimuksen allekirjoittajavaltiot.
Soihtukasvit
Soihtukasvit (Asphodelaceae) on Asparagales-lahkoon kuuluva kukkivien kasvien heimo. Useimmat taksonomit ovat tunnustaneet tällaisen heimon, mutta heimoon rajatut suvut ovat vaihdelleet suuresti. Nykyisessä APG IV -järjestelmässä heimo sisältää noin 40 sukua ja 900 tunnettua lajia. Tyyppisuku on Asphodelus.
Heimolla on laaja, mutta hajanainen levinneisyys trooppisilla ja lauhkeilla vyöhykkeillä. Monia lajeista viljellään koristekasveina. Muutamia kasvatetaan kaupallisesti leikkokukiksi. Kahta aaloelajia viljellään lehtimehunsa vuoksi, jolla on lääketieteellistä ja kosmeettista käyttöä.
Itämeren merellisen ympäristön suojelukomissio
Itämeren merellisen ympäristön suojelukomissio eli Helsingin komissio tai HELCOM on Helsingin sopimuksen (Itämeren alueen merellisen ympäristön suojelua koskeva yleissopimus) allekirjoittajavaltioiden perustama hallitusten välinen järjestö, jonka tehtävänä on Helsingin sopimuksen velvoitteiden seuranta ja kehittäminen. Komission sihteeristö sijaitsee Helsingissä Katajanokalla.
István Csurka
Nuoruus ja opiskeluaika
Csurka syntyi Budapestissa vuonna 1934. Hänen vanhempansa olivat muuttaneet Budapestiin Transilvanian Nagyváradista. Hänen isänsä vaikutti hänen uravalintaansa, sillä isä kirjoitti 1930-luvulla tarinoita kausijulkaisuihin parantaakseen perheen toimeentuloa. Perhe muutti useasti 1940-luvun aikana, ja István Csurka kävi lukion loppuun Békésin kaupungissa.
Soihtukasvit
Kuvaus
Soihtukasvien heimon jäsenet ovat erilaisia ja muutamat merkit yhdistävät tällä hetkellä tunnistettuja kolmea alaheimoa. Antrakinonien esiintyminen on yksi yleinen ominaisuus. Kukinto on tyypillisesti lehdettömässä varressa, joka muodostuu lehtien tyviruusukkeesta. Yksittäisillä kukilla on nivelletyt varret.
István Csurka
Nuoruus ja opiskeluaika
Csurka aloitti 1952 opinnot Budapestin Teatteri- ja elokuvatieteellisessä yliopistossa. Hän julkaisi opiskeluaikana ensimmäisen kirjallisen työnsä, novellin ”Nász és pofon”. Unkarin vuoden 1956 kansannousun aikana hän oli yliopiston sotilaallisen yksikön jäsen, ja siksi hän joutui kansannousun kukistumisen jälkeen puoleksi vuodeksi työleirille. Csurka rekrytoitiin internointinsa aikana Unkarin salaisen poliisin AVOn tiedustelijaksi. Hänet kuitenkin julistettiin pian sopimattomaksi tehtävään yhteistyöhaluttomuutensa takia. Csurka oli kommunismin kaatumisen jälkeen ensimmäisiä, jotka tunnustivat olleensa AVOn tiedustelija.
Itämeren merellisen ympäristön suojelukomissio
Helsingin sopimus astui voimaan vuonna 1980, ja se velvoittaa vähentämään kuormitusta kaikista päästölähteistä, suojelemaan meriluontoa ja säilyttämään lajien monimuotoisuutta. Sopimuksella on kymmenen osapuolta: Euroopan unioni, Latvia, Liettua, Puola, Ruotsi, Saksa, Suomi, Tanska, Venäjä ja Viro. Maiden edustajat kokoontuvat kerran vuodessa.
Soihtukasvit
Kuvaus
Alaheimo Xanthorrhoeoideae sisältää vain heinäpuiden (Xanthorrhoea) suvun, joka on endeeminen Australiassa. Kasveille kehittyy tyypillisesti paksut puumaiset varret; kukat asettuvat tiheään tähkään. Asphodeloideae-alaheimon jäsenet ovat usein lehtimehikasveja, kuten aaloet ja pallerokirjotähti, vaikka alaheimoon kuuluu myös koristeellisia perennoja, kuten soihtuliljat (Kniphofia). Hemerocallidoideae-alaheimon jäsenet ovat tavanomaisia. Päivänliljat (Hemerocallis) ovat yksi tämän alaheimon laajalti kasvatetuista jäsenistä.
Kladistiikka
Asparagales-lahko voidaan jakaa perusparafyleettiseen ryhmään, "alempi Asparagales", joka sisältää tässä määritellyt Asphodelaceae-kasvit ja hyvin tuettuun monofyleettiseen "Aspargales ydinryhmään", johon kuuluvat narsissikasvit (Amaryllidaceae sensu lato) ja parsakasvit (Asparagaceae sensu lato). Kolme erillistä heimoa tunnistettiin kerralla (esim. vuoden 1998 ensimmäisessä APG-järjestelmässä): Asphodelaceae, Hemerocallidaceae ja Xanthorrhoeaceae. Molekyylifylogeneettiset tutkimukset ovat osoittaneet, että nämä kolme liittyvät läheisesti toisiinsa, vaikka Rudall katsoi, että yhdistelmää yhdeksi kladiksi ei tuettu morfologisella analyysillä. Uusin APG-luokitus, vuoden 2016 APG IV -luokitus, sijoittaa kolme entistä heimoa yhdeksi heimoksi, Asphodelaceae sensu lato -heimoksi. Entisiä heimoja käsitellään kolmena alaheimona: Asphodeloideae, Hemerocallidoideae ja Xanthorrhoeoideae.
Itämeren merellisen ympäristön suojelukomissio
Komission on lopettanut kokoontumisensa ja kaikki kontaktinsa huhtikuussa 2022, johtuen Euroopan unionin päätöksestä katkaista kaikki yhteistyö Venäjän kanssa.
István Csurka
Kirjailija ja toimittaja
Csurka valmistui yliopistosta 1957 ja toimi sen jälkeen vapaana kirjoittajana. Hän julkaisi ensimmäisen näytelmänsä vuonna 1962, jolloin ilmestyi Ki lesz a bálanya. Sitä esitettiin teatterissa ensimmäisen kerran vasta 1969. Hänen seuraavat näytelmänsä päätyivät lavalle huomattavasti nopeammin, ja vuonna 1964 ilmestynyt Szájhős oli hänen ensimmäinen teatterissa esitetty näytelmänsä. Seuraavana vuonna ilmestyi Az idő vasfoga. Vuonna 1968 ilmestynyt Deficit esitettiin ensimmäisen kerran vasta 1979, sillä siinä oli ikonoklastisia viittauksia Karl Marxiin. Csurka sai vuonna 1969 Attila József -palkinnon.
Soihtukasvit
Historia
Soihtukasvien heimolla on ollut monimutkainen historia; sen rajaus ja sijoittelu lahkossa ovat vaihdelleet suuresti.
István Csurka
Kirjailija ja toimittaja
Csurka hiljennettiin ensimmäisen kerran kommunistihallinnon aikana 1972, kun hän oli lausunut antisemitistisiä ja kumouksellisia mielipiteitä.
Soihtukasvit
Historia
Vuoden 1981 Cronquistin luokittelussa soihtukasvien jäsenet sijoitettiin Liliales-lahkoon. Cronquistilla oli vaikeuksia luokitella vähemmän selvästi rajattuja liljamaisia yksisirkkaisia; Tämän seurauksena hän sijoitti taksonit sekä nykyaikaisista Asparagales- että Liliales-lahkoista yhdeksi Liliaceae-heimoksi.
István Csurka
Kirjailija ja toimittaja
Csurka aloitti 1973 Magyar Nemzet -sanomalehden toimittajana. Hän työskenteli lehdessä vuoteen 1986. Csurkan menestynein näytelmä on todennäköisesti ollut vuonna 1978 ilmestynyt Házmestersirató. Hänet palkittiin uudelleen Attila József -palkinnolla vuonna 1980. Toisen kerran hän sai julkaisukiellon, kun hän 1986 julkaisi New Yorkissa esseen ”Unacceptable Reality”, jossa hän käsitteli Unkarin naapurimaiden unkarilaisvähemmistöjen yhdistämistä. Vuodet 1988–1989 Csurka toimi taide- ja kulttuurilehti Hitelin toimituskunnassa. Hän oli 1989 perustamassa äärioikeistolaista Magyar Fórum -lehteä ja oli sen päätoimittaja 1989–1990. Lehti alkoi ilmestyä jälleen tammikuussa 1991 oltuaan sitä ennen hetken lakkautettuna.
Soihtukasvit
Historia
Joissakin vanhemmissa kasvien taksonomian luokitteluissa, kuten Cronquistin luokittelussa, Dasypogonaceae-heimon muodostavien kasvien katsottiin myös kuuluvan soihtukasveihin. Molekyylifylogeneettiset tutkimukset ovat osoittaneet, että Dasypogonaceae kuuluu commelinideihin, eikä siksi ole edes samassa lahkossa kuin soihtukasvit.
István Csurka
Poliittinen ura
Csurka oli perustamassa syyskuussa 1987 Unkarin demokraattinen foorumi -puoluetta (MDF). Hän oli johtavassa asemassa MDF:ssä, ja hänet valittiin 1990 Unkarin parlamenttiin puolueen listoilta. Csurka julkaisi syyskuussa 1992 esseen, jossa hän syytti juutalaisia ja kommunisteja Unkarin-vastaisesta salaliitosta. Samalla hän vaati, että Unkari hankkisi takaisin alueet, jotka se oli aiemmin menettänyt. Csurka pakotettiin 1993 kannattajineen ulos MDF:stä, ja he muodostivat uuden Oikeus ja elämä -puolueen (MIEP). Se sai 14 paikkaa parlamenttivaaleissa 1998, mutta menetti paikkansa 2002 vaaleissa.
Soihtukasvit
Historia
Päätös ryhmitellä kolme aiemmin erillistä heimoa, Asphodelaceae sensu stricto, päivänliljakasvit (Hemerocallidaceae) ja heinäpuukasvit (Xanthorrhoeaceae), yhdeksi heimoksi tehtiin ensimmäisen kerran vaihtoehtona APG II -luokittelussa vuonna 2003. Laajemman heimon nimi oli silloin Xanthorrhoeaceae ; aikaisemmat viittaukset Xanthorrhoeaceae-lajeihin liittyivät vain Xanthorrhoeoideae-alaheimoon. Muutokset johtuivat molekyyli- ja morfologisen analyysin parantumisesta ja myös lisääntyneestä painotuksesta heimojen sijoittamisessa asianmukaiseen järjestykseen.
István Csurka
Poliittinen ura
Csurkan poliittinen aktiivisuus vaimeni puolueen kärsittyä murskatappion parlamenttivaaleissa 2006. Hän kirjoitti kuitenkin edelleen äärioikeistolaisia artikkeleita ja antoi Szegedin kaupungissa 2011 pidetyssä kokouksessa tukensa pääministeri Viktor Orbánille, jota oli kritisoitu ulkomailla. Csurka julkaisi 2011 myös ensimmäisen näytelmänsä vuosikymmenien tauon jälkeen. The Sixth Coffin käsitteli Trianonin rauhansopimusta.
Soihtukasvit
Historia
Vuoden 2009 APG III -luokittelussa hylättiin mahdollisuus pitää kolme heimoa erillään käyttämällä vain laajennettua heimoa edelleen nimellä Xanthorrhoeaceae. Odotettaessa päätöstä säilyttää Asphodelaceae-nimi Xanthorrhoeaceaen sijaan, APG IV -luokittelu käyttää Asphodelaceae-nimeä laajennetun heimon nimenä. Päätös asiasta syntyi vuonna 2017. Kolme aikaisempaa heimoa olivat silloin alaheimot Asphodeloideae, Hemerocallidoideae ja Xanthorrhoeoideae. Aiemmin näitä kolmea oli käsitelty erillisinä heimoina.
István Csurka
Poliittinen ura
Csurka kuoli helmikuussa 2012 sairauteen. Hänen perheensä kertoi hänen kuolemastaan, mutta kuolemansyytä ei annettu julkisuuteen.
Soihtukasvit
Historia
Asphodelaceae-heimosta tehtiin nomen conservandum (suojeltu nimi) vuonna 2017. Aiemmin Xanthorrhoeaceae-nimi oli etusijalla. Tämä oli odotettavissa APG IV:n heimoluetteloissa.
Väestönsuojelu
thumb|200px|Kansainvälinen väestönsuojelun tunnus, joka on suojattu [[Geneven sopimukset|Geneven sopimuksissa.]] Väestönsuojelulla tarkoitetaan ihmisten ja omaisuuden suojaamista ja pelastustoimintaa poikkeusoloissa sekä niihin varautumista. Väestönsuojelusta käytetään lyhennettä VSS, joka muodostuu sanoista väestön siviilisuojelu (Aakko, K. ym. 2017). Väestönsuojeluun varaudutaan muun muassa poikkeusoloja koskevalla suunnittelulla ja koulutuksella, väestönsuojia rakentamalla, varautumalla väestön evakuointeihin, pelastustoimintaan ja ensiapuun sekä johtamis-, valvonta- ja hälytysjärjestelmien ylläpidolla.
Suomen ensimmäinen väestönsuojelulaki tuli voimaan talvisodan edellä vuonna 1939 ja se kumottiin uudella lailla vuonna 1958.
Pelastamiseen, raivaukseen, puhdistus- ja tiedustelutoimintaan liittyvät tehtävät kuuluvat Suomessa pelastustoimen vastuulle. Pelastustoimi myös johtaa omatoimista varautumista eli rakennusten omistajien vastuulla olevaa suojelutoimintaa. Kuntien eri toimialat vastaavat osaltaan väestönsuojelussa tarvittavasta väestön terveydenhullosta, muonituksesta ja muusta huollosta.
Väestönsuojelusta on säädetty pelastuslaissa sekä valmiuslaissa. Nykyisin voimassa oleva pelastuslaki, jota täydentää pelastusasetus, on vuodelta 2011 ja valmiuslaki vuodelta 2012.
Cameron Earl
Cameron Earl (1923 Sculcoates, Yorkshire – 18. kesäkuuta 1952 Nuneaton, Warwickshire) oli brittiläinen insinööri. Toisen maailmansodan jälkeen hänet lähetettiin Saksaan opiskelemaan saksalaisten 1930-luvun Grand Prix-autojen tuotantoa. Hän kirjoitti raportin haastattelemistaan Mercedes Benzin ja Auto Unionin suunnittelijoista ja autojen sinikopioista huhti-toukokuussa 1947 ja raportti päätyi myöhemmin brittiläisille moottorisuunnittelijoille. Earl kuoli vuonna 1952 kun hänen testaamansa ERA:n auto kääntyi ympäri Motor Industry Research Associationin testiradalla. Earl kuoli myöhemmin sairaalassa kallonmurtumaan 29-vuotiaana. Earl on epävirallisesti ensimmäinen F1-turmassa kuollut kuljettaja.
Salohalli
Salohalli on monitoimihalli Salon Anisissa. Salohallin palloiluhalli toimii koripalloseura Vilpas Vikingsien sekä lentopalloseura LP Viesti Salon kotikenttänä. Palloiluhallin lisäksi Salohallissa on muun muassa kuntosali, musiikkiliikuntatila, yleisurheilutila ja keilahalli. Salohallissa pelattiin vuoden 2009 Davis Cupin Suomen ja Kyproksen välinen maaottelu.
Vuonna 1998 valmistuneen Salohallin on suunnitellut Jukka Siren. Hallin sisääntulokatoksessa on Antti Maasalon suunnittelema kineettinen veistos Liikkuen - leikkien - eläen.
Salohallin pitopalvelu- ja catering-toiminnasta vastaa TiiPii Catering.
Catwoman (lyhytanimaatio)
Catwoman on 2011 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kissanaiseen. Elokuvan käsikirjoitti Paul Dini ja ohjasi Lauren Montgomery. Äänirooleissa olivat muun muassa Eliza Dushku ja John DiMaggio.
Elokuva on viides DC Entertainmentin ja Warner Bros. Animationin tuottamista lyhytelokuvista. Se julkaistiin Batman: Year One -elokuvan DVD:n bonusmateriaalina.
Juoni
Kissanainen saa vihjeen Gotham Cityn rikollisen Rough Cutin salakuljettavan jotain muutakin kuin timantteja. Hän päättää lähteä roiston perään ja löytää tämän paikallisesta strippiklubista. Rough Cut onnistuu pakenemaan paikalta, kun hän huomaa Kissanaisen olevan vain hänen suunnitelmansa perässä. Tilanne ajautuu lopulta satamaan, jossa Rough Cut odottaa juuri saapunutta lastiaan. Myös Kissanainen löytää tiensä paikalle ja onnistuu estämään roiston aikeet.
Aleksandr Mjasnikov
Aleksandr Ivanovitš Mjasnikov (, s. 8. toukokuuta 1959 Syzran, Venäjän SFNT) on Neuvostoliittoa edustanut, kilpauransa päättänyt maahockeypelaaja.
Mjasnikov kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia, ja Soulin kesäolympialaisissa 1988, missä Neuvostoliitto oli seitsemäs. Mjasnikov saavutti myös EM-hopeaa vuonna 1983.
Mark Foley
Mark Adam Foley (s. 8. syyskuuta 1954) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Floridan 16. vaalipiiristä vuodesta 1995, kunnes erosi skandaalin seurauksena 29. syyskuuta 2006.
Foley tuli kongressivuosinaan tunnetuksi taistelustaan lapsipornoa ja lasten seksuaalista ahdistelua vastaan. Ironista kyllä, hänen skandaalinsa vuonna 2006 koski juuri väitettyjen ”seksuaalisesti vihjailevien” viestien lähettämistä kongressin vapaaehtoisille lähettipojille.
Suurlähetystö
pienois|[[Yhdysvaltain Helsingin-suurlähetystö]] Suurlähetystö on valtion diplomaattinen edustajalaitos toisessa valtiossa. Se sijaitsee yleensä toisen valtion pääkaupungissa. Suurlähetystön päällikkönä toimii suurlähettiläs. Suurlähettilästä ja muita suurlähetystössä työskenteleviä suojaa diplomaattinen koskemattomuus.
Suurlähetystössä työskenteleviä:
Pyhän istuimen suurlähetystöjä kutsutaan historiallisista syistä apostolisiksi nuntiatuureiksi.
Kansainyhteisön maiden suurlähetystöjä toisissa kansainyhteisön maissa kutsutaan suurkomissioiksi ja suurlähettiläitä suurkomissaareiksi.
Nonbentsodiatsepiinit
pienoiskuva|Zopinox on suomalaisen Orionin valmistama nonbentsodiatsepiineihin kuuluvaa tsopiklonia sisältävä unilääke.|alt=Nonbentsodiatsepiinit ovat psykoaktiivisia lääkeaineita, joilla on bentsodiatsepiinien kaltainen vaikutus, mutta joiden rakenne poikkeaa radikaalisti itse bentsodiatsepiineista.
Nonbentsodiatsepiineja ovat esimerkiksi tsaleploni, alpideemi, tsopikloni ja tsolpideemi.
Kosmos 96/Venera 4
Kosmos 96 (ven.: Космос 96 joka tarkoittaa Cosmos 96), tai 3MV-4 No.6, oli Neuvostoliittolainen avaruusalus jonka piti tutkia Venusta. Se oli 3MV-4-avaruusalus joka laukaistiin osana Venera-ohjelmaa. Sen piti lentää Venuksen ohi, mutta ongelman takia se ei päässyt Maan kiertoradalta.
Se suunniteltiin tutkimaan Marsia, mutta sitä ei laukaistu laukaisuikkunan aikana, joten se uudistettiin tutkimaan Venusta Venera 2:en ja Venera 3:en kanssa.
Se laukaistiin 23. marraskuuta vuonna 1965 klo. 03:21 UTC Baikonurin avaruuskeskuksesta. Kosmos 96 tuhoutui kun se palasi takaisin Maan ilmakehään 9. joulukuuta 1965.
Itä-Traakia
Itä-Traakia tai Euroopan-puoleinen Turkki tai Turkin Traakia kuuluu nykyisen Turkin tasavallan siihen osaan, joka on maantieteellisesti Eurooppaa. Alue on historiallisen Traakian itäinen osa. Suurin osa Turkkia on Anatoliaa, josta aiemmin käytettiin nimitystä Vähä-Aasia. Alueeseen kuuluvat vanhan Istanbulin historiallinen keskusta ja esimerkiksi Edirne, aiemmin Adrianopoli, joka oli osmanien ajan koko Traakiasta koostuneen vilajetin eli maakunnan historiallinen pääkaupunki, sekä Tekirdağ, Çorlu, Lüleburgaz ja Kırklareli.
Alue koostuu kolmesta maakunnasta ja osasta neljättä. Lisäksi Euroopan puolella sijaitsevat Gallipolin niemimaa, Gökçeadan saari ja Çanakkalen maakunta, vaikka niiden ei aina katsota kuuluvan Traakiaan.
Greater Blue Mountains -alue
Greater Blue Mountains -alue on Unescon maailmanperintökohde Blue Mountains -vuoristossa Australian Uudessa Etelä-Walesissa. Se koostuu 1,03 miljoonasta hehtaarista enimmäkseen metsäistä maastoa syväänuurretulla hiekkakivitasangolla 60–180 kilometriä Sydneystä sisämaahan. Alueella esiintyy 90 erilaista eukalyptuslajia (13 % maailman kaikista eukalyptuslajeista) ja 114 kotoperäistä sekä 120 kansallisesti harvinaista ja uhanalaista lajia.
Kohde on valittu maailmanperintöluetteloon vuonna 2000.
Lohtaja
pienoiskuva|240x240px|Ohtakarin kalastajakylä pienoiskuva|240x240px|Lohtajan kirkko Lohtaja on Lohtajan kirkonkylän ja lähikylien muodostama alue Kokkolan kaupungin pohjoisosassa ja entinen Suomen kunta, joka sijaitsi Keski-Pohjanmaahan kuuluvassa Kokkolan seutukunnassa, Länsi-Suomen läänissä. Lohtajan, Kälviän ja Ullavan valtuustot päättivät kuntaliitoksesta Kokkolan kanssa 3.12.2007, ja liitos astui voimaan 1.1.2009. Uuden kaupungin nimeksi tuli Kokkola, ja sillä on yli 45 000 asukasta. Kunta oli yksikielisesti suomenkielinen ja siellä asui ennen lakkautusta 0 ihmistä, ja sen pinta-ala oli 0 km2, josta 0 km2 oli merialueita ja 0 km2 sisävesiä. Väestötiheys oli 0 asukasta/km2. Lohtajan naapurikunnat ennen kunnan lakkauttamista olivat Himanka, Kannus ja Kälviä.
Lohtaja tunnetaan erityisesti Vattajanniemellä sijaitsevasta laajasta lentohiekka-alueesta ja sen hiekkarannasta, josta tosin suurin osa on puolustusvoimien käytössä harjoitus- ja ampuma-alueena. Alueen säilyttämiseksi siviilikäytössä on perustettu yhdistys Pro Vattaja. Niemen kärjessä lyhyen pengertien päässä on Ohtakarin saari, missä sijaitsee vanha kalastajakylä kalastusmuseoineen, kalasatama, nykyään näkötornina toimiva pooki, vanha jatulintarha sekä Suomen Luterilaisen Evankeliumiyhdistyksen ylläpitämä leirikeskus. Saaressa kävijöiden rituaaleihin kuuluu kiven heittäminen leirikeskuksen alueella sijaitsevaan kivikasaan.
Lohtajan merkittävimpiä tapahtumia ovat jokakesäiset Lohtajan kirkkomusiikkijuhlat sekä kalajuhlat, joista merkittävimmät pidetään Ohtakarissa. Lohtajan kirkkomusiikkijuhlat järjestettiin 40. kerran vuonna 2018.
Lohtajan pitäjäruoaksi nimettiin 1980-luvulla Ohtakarin siikavelli.
Historia
pienoiskuva|Lohtajan pitäjän vanha sinetti Lohtajan Viirrejoelta, Alaviirteeltä löytyi vuonna 1930 noin 70 cm pitkä mammutin reisiluun pala, joka on arvioitu yli 24 000 vuoden ikäiseksi.
Lohtajan alue oli kivikaudella vielä meren alla. Vanhimpia asutukseen viittaavia löytöjä on joukko rautakautisia kiviröykkiöhautoja, joista osan arvellaan olevan peräisin pronssikaudelta. Silloisten asukkaiden on arveltu saaneen elantonsa kalastuksella. Pysyvä asutus Lohtajalle syntyi keskiajalla, jolloin rannikkoa pitkin suuntautui eränkäyntiä pohjoiseen. Paikannimistöstä päätellen Lohtajan ensimmäiset asukkaat olivat kotoisin Satakunnasta. Uuden ajan alussa Lohtajalla oli jo vankka asutus.
Lohtaja kuului alkujaan Pietarsaaren suurpitäjään ja vuodesta 1467 silloin syntyneen Kokkolan yhteyteen. Lohtajasta muodostettiin kappeli vuonna 1517 ja itsenäinen seurakunta vuonna 1578. Lohtajan hallintopitäjä muodostettiin vuonna 1546, ja alun perin siihen kuuluivat myös Rahjan kylä Kalajoelta, muutama talo Evijärveltä sekä Reisjärvi kokonaisuudessaan. Lohtajan kappeliseurakunniksi perustettiin Lestijärvi 1500-luvun lopulla ja Toholampi vuonna 1775. Toholampi erotettiin Lohtajasta itsenäiseksi seurakunnaksi vuonna 1859, ja Lestijärvi itsenäistyi Toholammista vuonna 1906. Lohtajan kappeleina ovat olleet myös Kannus ja Himanka, joista edellinen itsenäistyi vuonna 1859 ja jälkimmäinen vuonna 1898.
Suomen sodan aikana ruotsalais-suomalainen pääarmeija vetäytyi Oravaisten taistelun jälkeen Lohtajalle, jonka pappilaan ylipäällikkö Wilhelm Mauritz Klingspor asettui esikuntineen syyskuun lopulla 1808. Täällä hän allekirjoitti venäläisten kanssa Lohtajan aselevon 29. syyskuuta 1808. Samalla Klingspor kuitenkin sai pyytämättään eron ylipäällikön tehtävästä, venäläiset sanoivat aselevon irti ja vihollisuudet alkoivat jälleen 27. lokakuuta.
Valtio pakkolunasti pääosan Vattajanniemestä vuonna 1946 puolustusvoimille ilmatorjuntajoukkojen harjoitus- ja leirialueeksi. Ensimmäiset ilmatorjuntajoukkojen harjoitukset Vattajanniemellä järjestettiin vuonna 1952.
Lohtajan, Kälviän ja Ullavan valtuustot päättivät kuntaliitoksesta Kokkolan kanssa 3. joulukuuta 2007, ja liitos astui voimaan 1. tammikuuta 2009. Uuden kaupungin nimeksi tuli Kokkola, ja sillä on yli 45 000 asukasta.
Lohtajan museomäelle rakennettiin vuonna 2009 vanhan mallin mukainen harkkohytti, joka otettiin käyttöön ensi kerran vuonna 2013.
Nimen alkuperä
Lohtaja-nimellä on saamelaisperäinen, lahtea merkitsevä tausta (vrt. lahtea merkitsevät pohjoissaamen luokta, inarinsaamen luohtâ, kolttasaamen luõhtt). Nimen loppuosan -ja tausta on epäselvä.
Kylät ja kulmakunnat
Lohtajalla on 5 henkikirjakylää (tieto vuodelta 1973):
Kulmakuntia Lohtajalla ovat Koskenkylä, Sorto ja Uusikylä.
Palvelut
Lohtajan kirkonkylässä on muun muassa Sale-myymälä, apteekki, parturi-kampaamo, kirpputori ja kukkakauppa.
Kristinusko
Lohtajan seurakunnalla on toimintaa Lohtaja-talossa ja kirkkoherranvirasto Lohtajan pappilassa. Sen kirkkona toimii Lohtajan kirkko.
Martha MacIsaac
thumb|upright Martha MacIsaac (s. 11. lokakuuta 1984 Charlottetown, Kanada) on kanadalainen näyttelijä, joka esiintyi vuosina 1998–2000 pääosassa L. M. Montgomeryn kirjoihin perustuvassa Pieni runotyttö -televisiosarjassa. MacIsaac on myös näytellyt rikosdraamasarjassa ''Pinkertonin etsivätoimisto.
Lohtaja
Kristinusko
Lohtajalla toimii myös Lohtajan helluntaiseurakunta.
Martha MacIsaac
Vuonna 2007 MacIsaac näytteli Greg Mottolan ohjaamassa Superbad-komediassa ensimmäisessä Hollywood-elokuvaroolissaan.
Lohtaja
Tapahtumia
Evankelisuuden evankeliumijuhla on järjestetty Lohtajalla vuosina 1981 ja 2013.
Liikenneyhteydet
Lohtajan läpi kulkee valtatie 8, pohjoiseen päin Kalajoelle ja Ouluun, etelään päin Kokkolaan. Yhdystie 7715 on Lohtajan alueella kulkeva yhdystie, jonka pituus on noin 15 kilometriä. Tie palvelee lähinnä paikallista liikennettä ja yhdistää Lohtajan kyliä toisiinsa ja valtatieverkkoon. Tien ympäristö on määritelty kulttuuriympäristön ja maiseman vaalimisen kannalta tärkeäksi alueeksi.
Antony C. Sutton
Antony Sutton tutki Yhdysvaltain liittovaltion virallisia asiakirjoja ja selvitti mitä teknologioita neuvostoliittolaiset tehtaat, aseet ja laivat sisälsivät. Antony Suttonin mukaan esimerkiksi Neuvostoliiton Vietnamin sodassa Yhdysvaltojen vastapuolelle antama tuki oli osin mahdollista Yhdysvaltojen ansiosta. Suttonin mukaan Neuvostoliiton kauppalaivaston (yhteensä 6000 kauppalaivaa) moottorit olivat länsimaista teknologiaa. Antony Sutton irtisanottiin Hoover-instituutista pian sen jälkeen kun hän oli vuonna 1972 todistanut Subcommittee VII of the Platform Committee of the Republican Partyn edessä yhteenvetämällä tutkimustuloksiaan:
Irtisanomisensa jälkeen Sutton toimi vapaana kirjailijana ja kirjoitti muiden muassa bolševikkien vallankumouksesta ja Hitlerin valtaannoususta. Sutton paljasti Skull and Bones -salaseuran teoksellaan America's Secret Establishment: An Introduction to the Order of Skull & Bones, jota Sutton piti tärkeimpänä teoksenaan.
AptX
Alkuperäinen aptX käytti 352kbps bittinopeutta, joka vastasi noin 4:1 pakkaussuhdetta audiolle. Alkuvuodesta 2016 julkaistiin aptX HD, joka on tarkoitettu hifi-tasoiseen äänensiirtoon ja jota valmistaja mainostaa "CD-äänenlaatua parempana." aptX HD on myös yhteensopiva vanhan aptX:n kanssa.
Luettelo tavallisimmista suomalaisista luonnonkasveista
Luettelo tavallisimmista suomalaisista luonnonkasveista perustuu Kuopion yliopiston kurssin Ympäristötieteiden kasvintuntemus vaatimuksiin. Lajit on tässä järjestetty heimoittain, alakaarittain ja kaarittain.
Alkaloosi
Alkaloosi on tapahtuma, jossa jotkin solujen ulkoiset nesteet muuntuvat emäksisemmiksi. Nesteiden vetyioni- eli protonipitoisuudet (H+) siis alenevat. Protonipitoisuuden mitta on pH-arvo. Neste voi olla veri ja kyseessä on alkalemia, jos puhe on vain veren emäksöitymisestä. Alkalemia ei ole tapahtuma vaan tila, johon alkaloosi voi johtaa, ja jossa laskimoveren pH-arvo on aikuisilla yli 7,44. Veriplasman normaali pH on 7,38–7,42. Merkittävä alkaloosi on haitallista, eikä sitä ilmene terveillä, joilla kehon happo-emästasapaino on tarkoin säädelty.
Alkaloosia aiheuttaa happojen poistuminen kehon nesteistä tai happamoitumista estävien emäksisten puskuriaineiden, kuten veren vetykarbonaatin, kertyminen kehoon. Alkaloosit voidaan jakaa
Ian Walker
Ian Michael Walker (s. 31. lokakuuta 1971 Watfordissa) on englantilainen jalkapallomaalivahti, joka pelasi Bolton Wanderers -joukkueessa. Hän on pelannut suurimman osan urastaan Tottenham Hotspurissa ja Leicester Cityssä. Walker on entisen walesilaisen maalivahdin ja Evertonin managerin Mike Walkerin poika. Walker oli useita vuosia Tottenham Hotspurin ykkösmaalivahti.
Tatjana Lysenko
Tatjana Viktorovna Beloborodova (, o.s. Lysenko (Лысенко), s. 9. lokakuuta 1983 Bataisk, Neuvostoliitto) on venäläinen moukarinheittäjä. Hän on maailmanmestari vuosilta 2011 ja 2013.
Alkaloosi
Oireet
Metabolisissa alkalooseissa voi aiheuttajasta riippuen ilmetä hengityksen merkittävää hidastumista eli hypoventilaatiota. Keho pyrkii tämän avulla vähentämään hiilidioksidin poistumista uloshengityksessä, sillä hiilidioksidi estää alkaloosia liukenemalla vereen sitä happamoivaksi hiilihapoksi. Sekavuus, apatia ja rytmihäiriöt ovat muita vakavassa metabolisessa alkaloosissa usein ilmeneviä oireita.